hippocrates-et-corpus-hippocraticum.de-diebus-judicatoriis 3
3 . Τὰ δὲ ὀξέα τῶν νοσημάτων γίνεται ἀπὸ χολῆς ὁκόταν ἐπὶ τὸ ἧπαρ ἐπιῤῥυῇ , καὶ ἐς τὴν κεφαλὴν καταστῇ . Τάδε οὖν πάσχει · τὸ ἧπαρ οἰδέει καὶ ἀναπτύσσεται πρὸς τὰς φρένας ὑπὸ τοῦ οἰδήματος , καὶ εὐθὺς ἐς τὴν κεφαλὴν ὀδύνη ἐμπίπτει , μάλιστα δὲ ἐς τοὺς κροτάφους · καὶ τοῖσιν ὠσὶν οὐκ ὀξὺ ἀκούει , πολλάκις δὲ καὶ τοῖσιν ὀφθαλμοῖσιν οὐχ ὁρῇ · καὶ φρίκη καὶ πυρετὸς ἐπιλαμβάνει . Ταῦτα μὲν οὖν κατ’ ἀρχὰς τοῦ νοσήματος αὐτέῳ γίνεται διαλιμπάνοντα , τοτὲ μὲν σφόδρα , τοτὲ δὲ ἧσσον · ὁκόσῳ δὲ ἂν ὁ χρόνος τῆς νούσου προΐῃ , ὅ τε πόνος πλείων ἐν τῷ σώματι , καὶ αἱ κόραι σκίδνανται τῶν ὀφθαλμῶν , καὶ σκιαυγεῖ , καὶ ἢν προσφέρῃς τὸν δάκτυλον πρὸς τοὺς ὀφθαλμοὺς , οὐκ αἰσθήσεται διὰ τὸ μὴ ὁρῇν · τούτῳ δ’ ἂν γνοίης ὅτι οὐχ ὁρῇ , οὐ γὰρ σκαρδαμύσσει προσφερομένου τοῦ δακτύλου . Καὶ τὰς κροκίδας ἀφαιρέει ἀπὸ τῶν ἱματίων , ἤν περ ἴδῃ , δοκέων φθεῖρας εἶναι . Καὶ ὁκόταν τὸ ἧπαρ μᾶλλον ἀναπτυχθῇ πρὸς τὰς φρένας , παραφρονέει · καὶ προφαίνεσθαί οἱ δοκέει πρὸ τῶν ὀφθαλμῶν ἑρπετὰ καὶ ἄλλα παντοδαπὰ θηρία , καὶ ὁπλίτας μαχομένους , καὶ αὐτὸς αὐτοῖς δοκέει μάχεσθαι , καὶ τοιαῦτα λέγει ὡς ὁρέων , καὶ ἐξέρχεται , καὶ ἀπειλεῖ , ἢν μή τις αὐτὸν ἐῴη διεξιέναι , καὶ ἢν ἀναστῇ , οὐ δύναται αἴρειν τὰ σκέλεα , ἀλλὰ πίπτει . Οἱ πόδες δὲ γίνονται αἰεὶ ψυχροί · καὶ ὁκόταν καθεύδῃ , ἀναΐσσει ἀπὸ τοῦ ὕπνου , καὶ ἐνύπνια ὁρῇ φοβερά . Τοῦτο δὲ γινώσκομεν ὅτι ἀπὸ ἐνυπνίων ἀναΐσσει καὶ φοβέεται , ὅταν ἔννοος γένηται · ἀφηγεῖται γὰρ τὰ ἐνύπνια τοιαῦτα ὁκοῖα καὶ τῷ σώματι ἐποίεέ τε καὶ τῇ γλώσσῃ ἔλεγεν . Ταῦτα μὲν οὖν ὧδε πάσχει . Ἔστι δ’ ὅτε καὶ ἄφωνος γίνεται ὅλην τὴν ἡμέρην καὶ τὴν νύκτα , ἀναπνέων πουλὺ ἀθρόον πνεῦμα . Ὅταν δὲ παύσηται παραφρονέων , εὐθὺς ἔννοος γίνεται , καὶ ἢν ἐρωτᾷ τις αὐτὸν , ὀρθῶς ἀποκρίνεται , καὶ γινώσκει πάντα τὰ λεγόμενα · εἶτα πάλιν ὀλίγῳ ὕστερον ἐν τοῖσιν αὐτοῖσιν ἄλγεσι κεῖται . Αὕτη ἡ νοῦσος προσπίπτει μάλιστα ἐν ἀποδημίῃ , καὶ ἤν πη ἐρήμην ὁδὸν βαδίσῃ · λαμβάνει δὲ καὶ ἄλλως .
Lemmas: 3 . ὁ δέ ὀξύς ὁ νόσημα γίγνομαι ἀπό χολή ὁπόταν ἐπί ὁ ἧπαρ ἐπιρρέω , καί εἰς ὁ κεφαλή καθίστημι . ὅδε οὖν πάσχω · ὁ ἧπαρ οἰδέω καί ἀναπτύσσω πρός ὁ φρήν ὑπό ὁ οἴδημα , καί εὐθύς εἰς ὁ κεφαλή ὀδύνη ἐμπίπτω , μάλα δέ εἰς ὁ κρόταφος · καί ὁ οὖς οὐ ὀξύς ἀκούω , πολλάκις δέ καί ὁ ὀφθαλμός οὐ ὁράω · καί φρίκη καί πυρετός ἐπιλαμβάνω . οὗτος μέν οὖν κατά ἀρχή ὁ νόσημα αὐτός γίγνομαι διαλείπω , τότε μέν σφόδρα , τότε δέ ἥσσων · ὁπόσος δέ ἄν ὁ χρόνος ὁ νόσος προίημι , ὁ τε πόνος πολύς ἐν ὁ σῶμα , καί ὁ κόρη σκίδνημι ὁ ὀφθαλμός , καί σκιαυγέω , καί ἐάν προσφέρω ὁ δάκτυλος πρός ὁ ὀφθαλμός , οὐ αἰσθάνομαι διά ὁ μή ὁράω · οὗτος δέ ἄν γιγνώσκω ὅτι οὐ ὁράω , οὐ γάρ σκαρδαμύσσω προσφέρω ὁ δάκτυλος . καί ὁ κροκίς ἀφαιρέω ἀπό ὁ ἱμάτιον , ἐάν περ ὁράω , δοκέω φθείρ εἰμί . καί ὁπόταν ὁ ἧπαρ μάλα ἀναπτύσσω πρός ὁ φρήν , παραφρονέω · καί προφαίνω ἕ δοκέω πρό ὁ ὀφθαλμός ἑρπετόν καί ἄλλος παντοδαπός θηρίον , καί ὁπλίτης μάχομαι , καί αὐτός αὐτός δοκέω μάχομαι , καί τοιοῦτος λέγω ὡς ὁράω , καί ἐξέρχομαι , καί ἀπειλέω , ἐάν μή τις αὐτός ἐάω διεξέρχομαι , καί ἐάν ἀνίστημι , οὐ δύναμαι ἀείρω ὁ σκέλος , ἀλλά πίπτω . ὁ πούς δέ γίγνομαι ἀεί ψυχρός · καί ὁπόταν καθεύδω , ἀνᾴσσω ἀπό ὁ ὕπνος , καί ἐνύπνιον ὁράω φοβερός . οὗτος δέ γιγνώσκω ὅτι ἀπό ἐνύπνιον ἀνᾴσσω καί φοβέω , ὅταν ἔννοος γίγνομαι · ἀφηγέομαι γάρ ὁ ἐνύπνιον τοιοῦτος ὁποῖος καί ὁ σῶμα ποιέω τε καί ὁ γλῶσσα λέγω . οὗτος μέν οὖν ὧδε πάσχω . εἰμί δέ ὅτε καί ἄφωνος γίγνομαι ὅλος ὁ ἡμέρα καί ὁ νύξ , ἀναπνέω πολύς ἀθρόος πνεῦμα . ὅταν δέ παύω παραφρονέω , εὐθύς ἔννοος γίγνομαι , καί ἐάν ἐρωτάω τις αὐτός , ὀρθός ἀποκρίνω , καί γιγνώσκω πᾶς ὁ λέγω · εἶτα πάλιν ὀλίγος ὕστερον ἐν ὁ αὐτός ἄλγος κεῖμαι . οὗτος ὁ νόσος προσπίπτω μάλα ἐν ἀποδημία , καί ἐάν πη ἐρῆμος ὁδός βαδίζω · λαμβάνω δέ καί ἄλλος .